ВК Нефтохимик 2010

„Нефтохимик 2010“ е български мъжки волейболен клуб, основан на 1 септември 2000 г. в Бургас. Той участва в Национална волейболна лига мъже.
Началото на клуба е като волейболна секция при ДФС „Нефтохимик“ през 1962 г. През този период липсват сериозни успехи. Със закупуването на бургаската рафинерия "Нефтохим Бургас" от Лукойл през 2000 г., компанията става основен спонсор на волейболните и баскетболни секции на "ДФС Нефтохимик" и така отборът става отново част от волейболния елит. През този период името на клуба се сменя от „ДФС Нефтохимик" на „Лукойл Нефтохимик“. През 2004 г. започват и успехите, когато „Нафтата", с младите Матей Казийски , Дани Милушев и Стоян Самунев в състава си, печели бронзов медал, а 3 години по-късно през 2007 прави златен дубъл, печелейки първата си титла и Купата на България. През септември 2011 година, името на клуба се променя на „Нефтохимик 2010“. Втората титла е завоювана през сезон 2016 – 17, побеждавайки на финала Монтана Волей, а третата през 2017 – 18 г, когато Нефтохимик побеждава ВК ЦСКА (София) във финалните мачове. През 2017 – 2018 г. отборът е попълнен с класни състезатели, като братята Братоеви и Теодор Салпаров и печели шампионата, купата на България и Суперкупата .
През Април 2018 г. Нефтохимик записва исторически златен требъл, което е най-доброто постижение на клуба от създаването му. В началото на 2019 г. отбора постига най-добрия си резултат в Европа. Бургазлии играят 1/4 финали във втория по сила европейски турнир CEV Cup, където отпадат от гръцкия Олимпиакос след победа с 3 – 1 в Бургас, загуба от 0 – 3 в Атина и загубен златен гейм. На 22 април 2019 г. в препълнената зала Младост, Нефтохимик печели третата си поредна шампионска титла и общо четвърта, след успех над Хебър Пазарджик, а година по-късно пета (четири поредни). Тази серия приключва през 2021, когато "Нафтата" печелят среброто срещу клуба от Пазарджик, а година по-късно отново стават вицешампиони губейки отново от Хебър. Николай Желязков напуска, а на негово място застава Иван Станев като играещ треньор. Клубът започва с 4 загуби в първите 5 мача и загуба за Суперкупата, което води до назначението на Атанас Петров. Следват 17 поредни победи и така Нефтохимик обръща нещата и печели редовния сезон 2022/2023. На 2 май 2023 Нефтохимик успява да спечели своята шеста титла на България за сезон 2022/2023 след епични полуфинални и финални срещи срещу ЦСКА и Хебър съответно. В полуфиналите Нефтохимик губи първите си 2 мача срещу "Армейците" в Бургас, но успяват да изравнят серията в София. Така се стига до 5ти мач в зала "Младост", в който домакините губят с 0:2 гейма, но пак успяват да изравнят и впоследствие да спечелят и да се класират на финал. Там следват феноменални двубои, изпълнени с много драма, а първият мач продължава над 3 часа. "Нафтата" повежда с 2:0 успеха след 3:2 и 3:1 в Бургас, но в Пазарджик нещата се развиват негативно, въпреки водачеството с 2:0 гейма в третия мач. Хебър печели с 3:2 и 3:0 и така титлата трябва да се реши в пети мач в "Младост". Нефтохимик повежда с 2:0, Хебър изравнява за 2:2, но в тайбрека "Нафтата" триумфира с шестата си титла след 15:12.
Към 2 май 2023 г.
Емблематични волейболисти и национали, играли за Нефтохимик 2010: